gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3301, del 05-08-1998 (1998/6457)

Concurs número clau CVI-2/98. Contractació del manteniment dels sistemes d'informació i l'assistència tècnica informàtica de les Corts Valencianes.
---------------------------------------------------------------------------------------------------------------------------------------------------

### Dades del document

Número de DOGV
:   3301

Data del DOGV
:   05-08-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/6457


Data del document
:   13-07-1998

Organisme emissor
:   Corts Valencianes

Tipus de document
:   Concurs

Descriptors 

:   * informàtica
    * Parlament regional
    * licitació

Concurs número clau CVI-2/98.Contractació del manteniment dels sistemes d'informació i l'assistència tècnica informàtica de les Corts Valencianes. [1998/Q6457]
  
La Mesa de les Corts Valencianes, en la reunió del dia 6 de juliol de 1998, va acordar la convocatòria pública que es detalla a continuació:
  
1. Entitat adjudicatària
  
Organisme: Corts Valencianes.
  
Dependència que tramita l'expedient: Servei d'Informàtica.
  
Número d'expedient: clau CVI-2/98.
  
2. Objecte del contracte
  
Concurs per a la contractació del manteniment dels sistemes d'informació i l'assistència tècnica informàtica de les Corts Valencianes.
  
3. Tramitació, procediment i forma d'adjudicació
  
Tramitació: ordinària.
  
Procediment: obert.
  
Forma: concurs.
  
4. Pressupost de licitació
  
65.765.573 pessetes.
  
5. Garantia provisional
  
291.720 pessetes.
  
6. Obtenció de documentació i informació
  
Entitat: Corts Valencianes.
  
Domicili: carrer de la Llibertat, número 3 i 5.
  
Localitat i codi postal: València 46145.
  
Telèfon: 55 868 34 88.
  
7. Requisits específics del contractista
  
Els exigits en els plecs.
  
8. Presentació d'ofertes
  
En un termini que finalitzarà a les 14.00 hores de l'11 de setembre de 1998.
  
Documentació que cal presentar: l'exigida en el plec de clàusules administratives particulars i amb les formalitats que allí s'estableixen.
  
Lloc de presentació: el Registre de la institució esmentada, a l'adreça assenyalada al punt 6.
  
Termini durant el qual el licitador estarà obligat a mantenir-ne l'oferta: tres mesos des de l'obertura de proposicions econòmiques.
  
9. Obertura de les ofertes
  
Entitat: Corts Valencianes.
  
Domicili: Llibertat, número 3 i 5.
  
Localitat: València.
  
Data: 21 de setembre de 1998.
  
Hora: 10.00 hores.
  
10. Despeses d'anuncis
  
Aniran a compte de l'adjudicatari o adjudicataris de forma proporcional al pressupost base de licitació.
Diari Oficial de la Generalitat Valenciana


Sumari del DOGV 3398, del 22-12-1998 (1998/10956)

Informació pública de l'estudi de detall de les illes 1, 2 i 3 del Pla Parcial del Sector Maimona-Contienda.
------------------------------------------------------------------------------------------------------------

### Dades del document

Número de DOGV
:   3398

Data del DOGV
:   22-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10895


Organisme emissor
:   Ajuntament de Llíria

Tipus de document
:   Anunci

Informació pública de l'estudi de detall de les illes 1, 2 i 3 del Pla Parcial del Sector Maimona-Contienda. [1998/M10388]
  
Se sotmet a informació pública, a efectes d'al·legacions, per termini de 20 dies hàbils, a comptar des de la publicació d'aquest edicte en el Diari Oficial de la Generalitat Valenciana, l'estudi de detall de les illes 1, 2 i 3 del Pla Parcial del Sector Maimona-Contienda; la documentació podrà examinar-se al Departament d'Urbanisme d'aquest Ajuntament (articles 52 i 46 de la Llei 6/1994, de 15 de novembre).
Diari Oficial de la Generalitat Valenciana


Sumari del DOGV 3287, del 16-07-1998 (1998/5764)

RESOLUCIÓ de 6 de juliol de 1998, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau elemental de coneixements de valencià.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3287

Data del DOGV
:   16-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5764


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 6 de juliol de 1998, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau elemental de coneixements de valencià. [1998/X5764]
  
Per Resolució de 9 de març de 1998, del conseller de Cultura, Educació i Ciència, van ser convocades les proves per a l'obtenció de certificats administratius de coneixements de valencià (DOGV núm. 3.207, de 20 de març de 1998). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Per Resolució de 21 de maig de 1998, del president de la Junta Qualificadora de Coneixements de Valencià, es van incrementar els torns d'examen i les comissions examinadores en determinats nivells i localitats (DOGV núm. 3.255, de 2 de juny de 1998). Una vegada avaluades les proves corresponents al certificat de grau elemental de coneixements de valencià del primer període d'exàmens, resolc:
  
Primer
  
Fer pública la llista d'aspirants, amb la qualificació provisional d'apte o de no apte, de les proves de grau elemental de coneixements de valencià, que es troben exposades en els taulers d'anuncis de la Conselleria de Cultura, Educació i Ciència i de les direccions territorials de Cultura i Educació.
  
Segon
  
Contra la decisió de les comissions examinadores es podrà interposar reclamació davant el president de la Junta Qualificadora de Coneixements de Valencià en el termini de quinze dies hàbils, comptadors des de l'endemà de la publicació de la present resolució en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3304, del 10-08-1998 (1998/6111)

RESOLUCIÓ de 17 de juny de 1998, del conseller de Presidència, per la qual s'aprova la bandera del municipi de Navajas (Castelló).
----------------------------------------------------------------------------------------------------------------------------------

### Dades del document

Número de DOGV
:   3304

Data del DOGV
:   10-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6111


Data del document
:   17-06-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 17 de juny de 1998, del conseller de Presidència, per la qual s'aprova la bandera del municipi de Navajas (Castelló). [1998/6111]
  
L'Ajuntament de Navajas ha estimat convenient adoptar bandera perquè el represente i simbolitze.
  
Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi vexil·lològic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar la bandera adoptada per l'Ajuntament de Navajas, que quedarà organitzada de la següent manera:
  
«Bandera de proporcions 2:3. Partida per meitat horitzontal. Al centre de la meitat superior, en blanc, un om verd. Al centre de la meitat inferior, de blau, una torre blanca, maçonada i aclarida de negre.»
  
Aquesta resolució posa fi a la via administrativa. Les persones interessades podran interposar contra aquesta, després de la comunicació preceptiva al conseller de Presidència, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana, d'acord amb el que estableix l'article 110.3 de la Llei 30/ 1992, i els article 58.1 i 57.2.f) de la Llei de la Jurisdicció Contenciosa Administrativa. Tot això sense perjudici que les persones interessades puguen exercir qualsevol altre recurs que estimen procedent.
  
València, 17 de juny de 1998.- El conseller de Presidència: José Joaquín Ripoll Serrano
Diari Oficial de la Generalitat Valenciana


Sumari del DOGV 3198, del 06-03-1998 (1998/1413)

RESOLUCIÓ de 27 de gener de 1998, del secretari general de la Conselleria de Sanitat, per la qual se sotmet a informació pública l'expedient d'acreditació per a l'activitat d'implantació de teixit ossi i tendinós a l'Hospital Comarcal de Vinaròs.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3198

Data del DOGV
:   06-03-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/1413


Data del document
:   27-01-1998

Organisme emissor
:   Conselleria de Sanitat

Tipus de document
:   Resolució

RESOLUCIÓ de 27 de gener de 1998, del secretari general de la Conselleria de Sanitat, per la qual se sotmet a informació pública l'expedient d'acreditació per a l'activitat d'implantació de teixit ossi i tendinós a l'Hospital Comarcal de Vinaròs. [1998/Q1413]
  
Aquesta Secretaria General de la Conselleria de Sanitat de la Generalitat Valenciana instrueix expedient promogut per la Direcció General d'Atenció Especialitzada de la Conselleria de Sanitat, segons la sol·licitud del director de l'Hospital Comarcal de Vinaròs per a l'acreditació de l'activitat d'implantació de teixit ossi i tendinós.
  
D'acord amb l'article 10 de l'Ordre de 10 d'abril de 1989, d'aquesta Conselleria (Diari Oficial de la Generalitat Valenciana núm. 1.050), en relació amb el Decret 33/1997, de 26 de febrer, resolc:
  
Sotmetre l'expedient esmentat a informació pública a fi que totes les persones interessades puguen examinar-lo i formular-hi les observacions que estimen oportunes, tot això dins d'un termini de 20 dies, que començarà a comptar des de l'endemà de la publicació d'aquest anunci.
  
L'expedient es troba en la Unitat de Recursos Sanitaris de la Secretaria General d'aquesta conselleria, situada a València, al carrer Rodríguez Fornos número 4, on podran examinar-lo les persones interessades. També ací s'hauran de presentar les al·legacions per escrit o bé en qualsevol òrgan administratiu dels que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3320, del 01-09-1998 (1998/6928)

Informació pública de la dissolució de l'entitat.
-------------------------------------------------

### Dades del document

Número de DOGV
:   3320

Data del DOGV
:   01-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6928


Organisme emissor
:   Societat Cooperativa Agricola Valenciana de Subministraments

Tipus de document
:   Anunci

Informació pública de la dissolució de l'entitat. [1998/M6928]
  
Es fa públic que l'assemblea general de la Societat ha acordat la dissolució de l'entitat, i han sigut designats liquidadors els senyors Vicente García Ortí, Pedro Ortiz Carmona i Francisco Gozalvo Planells.
Diari Oficial de la Generalitat Valenciana


Sumari del DOGV 3175, del 03-02-1998 (1998/483)

Recurs contenciós administratiu número 02/0393/1997.
----------------------------------------------------

### Dades del document

Número de DOGV
:   3175

Data del DOGV
:   03-02-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/483


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0393/1997. [1998/Q483]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que el senyor Tomás Martínez Guijarro ha interposat un recurs contenciós administratiu, amb el número 02/0393/1997, contra la Resolució de 5 de novembre de 1996, del conseller de Presidència, per la qual estimava parcialment el recurs contra l'Acord de 25 de juliol de 1996, del tribunal qualificador de la convocatòria 18/1994, sobre la puntuació assignada al recurrent pel que fa als aspirants que van superar el concurs oposició de la Conselleria de Cultura.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3399, del 23-12-1998 (1998/10831)

Informació pública de l'extracte de les bases de l'oposició lliure per a cobrir, amb caràcter interí, una plaça d'informàtic vacant en la plantilla de funcionaris d'aquest Ajuntament.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/10097


Data del document
:   23-12-1998

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * professió de la informàtica
    * administració local
    * concurs administratiu

Informació pública de l'extracte de les bases de l'oposició lliure per a cobrir, amb caràcter interí, una plaça d'informàtic vacant en la plantilla de funcionaris d'aquest Ajuntament. [1998/M10575]
  
En el Butlletí Oficial de la Província d'Alacant número 265 de data 19 de novembre de 1998, es publiquen les bases íntegres de l'oposició lliure, convocada per a cobrir amb caràcter interí, una plaça d'informàtic, vacant en la plantilla de funcionaris d'aquest Ajuntament, i inclosa en l'oferta d'ocupació pública d'aquesta corporació per a l'any 1998.
  
Aquesta plaça, inclosa en l'escala d'administració especial, subescala tècnica, està dotada amb els emoluments corresponents al grup de classificació B, de l'article 25 de la Llei 30/1984, de 2 d'agost, i altres que corresponguen de conformitat amb la legislació vigent.
  
El termini de presentació d'instàncies serà de 20 dies naturals, a comptar des del següent al de la publicació de l'anunci extracte en el Boletín Oficial del Estado.
  
La resolució per la qual s'aprove la llista d'aspirants admesos i exclosos, la data, el lloc i l'hora en què es constituirà el tribunal, i els successius anuncis que pertoquen es publicaran en el Butlletí Oficial de la Província d'Alacant.
Diari Oficial de la Generalitat Valenciana


Sumari del DOGV 3328, del 11-09-1998 (1998/7620)

Informació pública de l'alternativa tècnica del Programa Mar-2 i de la proposta del pla parcial que ordena el sector.
---------------------------------------------------------------------------------------------------------------------

### Dades del document

Número de DOGV
:   3328

Data del DOGV
:   11-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7620


Organisme emissor
:   Ajuntament de Gandia

Tipus de document
:   Anunci

Informació pública de l'alternativa tècnica del Programa Mar-2 i de la proposta del pla parcial que ordena el sector. [1998/A7620]
  
A fi de donar compliment al que disposa l'article 46 i concordants de la Llei 6/1994, de 15 de novembre, de la Generalitat Valenciana (LRAU), es fa públic que, mitjançant el Decret de 3 d'abril de 1998 de l'Alcaldia, s'ha resolt sotmetre a informació pública durant un termini de 20 dies l'alternativa tècnica del Programa Mar-2, i també la proposta de pla parcial que ordena el sector, presentades per la mercantil Corprusa, que afecta una superfície de 191.010 metres quadrats, situada al nord de l'àrea de la població, entre la carretera del Grau i el traçat del ferrocarril al Grau, i s'hi adscriuen terrenys amb una extensió de 28.651 metres quadrats destinats a dotacions públiques de la xarxa primària o estructural corresponents a part dels anteriors sistemes generals d'equipaments de Beniopa, parc Alqueria de Martorell-pont Menéndez y Pelayo i parc Nord.
  
Durant el període d'informació pública regirà el que disposa l'esmentat precepte i, per tant, les propostes podran ser objecte de pública consulta a l'Ajuntament, podran presentar-se al·legacions, altres alternatives tècniques, pertocarà la pròrroga per 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i en presta caució, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques s'efectuarà a les 12.00 hores del dia hàbil següent a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se afegint les seues proposicions.
  
Es fa saber que el pla parcial i l'alternativa tècnica del programa es tramiten amb independència del projecte d'homologació declarativa del sector, sotmés a informació pública per l'Acord del Ple de l'Ajuntament de 2 d'abril de 1998 i que, aprovat provisionalment si pertoca, s'elevarà al conseller d'Obres Públiques, Urbanisme i Transports per a la seua aprovació definitiva, condicionant-se l'aprovació i l'adjudicació d'aquells instruments a la vigència d'aquest. L'expedient complet està a disposició pública a les dependències d'Urbanisme de l'Ajuntament.
Diari Oficial de la Generalitat Valenciana


Sumari del DOGV 3197, del 05-03-1998 (1998/1334)

Expedient número 1998/ONT01/5. Adjudicació de l'adquisició de llicències Oracle i migració de les actualment existents de la Conselleria d'Ocupació, Indústria i Comerç.
------------------------------------------------------------------------------------------------------------------------------------------------------------------------

### Dades del document

Número de DOGV
:   3197

Data del DOGV
:   05-03-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/1334


Organisme emissor
:   Conselleria d'Ocupació, Indústria i Comerç

Tipus de document
:   Anunci

Expedient número 1998/CONT01/5. Adjudicació de l'adquisició de llicències Oracle i migració de les actualment existents de la Conselleria d'Ocupació, Indústria i Comerç. [1998/X1334]
  
Tot complint el que s'ha disposat en l'article 94, apartat 2n de la Llei 13/1995, de 18 de maig, de Contractes de les Administracions Públiques, desenvolupat pel Reial Decret 390/1996, d'1 de març, es fan públiques les següents adjudicacions:
  
1) Entitat adjudicadora
  
a) Organisme: Conselleria d'Ocupació, Indústria i Comerç.
  
b) Dependència: Secció de Contractació. Servei de Programació i Gestió Econòmica.
  
c) Número d'expedient: 1998/CONT01/5.
  
2) Objecte del contracte
  
a) Tipus de contracte: subministraments (13/1995).
  
b) Objecte: adquisició de llicències Oracle i migració de les actualment existents de la Conselleria d'Ocupació, Indústria i Comerç.
  
3) Tramitació, procediment i forma d'adjudicació
  
a) Tramitació: anticipada.
  
b) Procediment: negociat sense publicitat.
  
4) Pressupost base de licitació
  
Import total: 18.508.229 PTA.
  
5) Adjudicació
  
a) Data: 23 de gener de 1998.
  
b) Contractista: Oracle Ibérica, SRL.
  
c) Nacionalitat: espanyola.
  
d) Import d'adjudicació: 37.043.182 PTA.
Diari Oficial de la Generalitat Valenciana


Sumari del DOGV 3219, del 07-04-1998 (1998/2218)

Informació pública del Projecte de Modificació del Pla General d'Ordenació Urbana número 53.
--------------------------------------------------------------------------------------------

### Dades del document

Número de DOGV
:   3219

Data del DOGV
:   07-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2218


Organisme emissor
:   Ajuntament de Torrevieja

Tipus de document
:   Anunci

Informació pública del Projecte de Modificació del Pla General d'Ordenació Urbana número 53. [1998/M2218]
  
El senyor Ángel García Martínez, regidor delegat d'Urbanisme de l'Ajuntament de Torrevieja, fa saber:
  
Que el Ple de l'Ajuntament, en sessió del dia 27 de gener de 1998, va adoptar, entre altres, el següent acord:
  
Primer
  
Sotmetre a informació pública el Projecte de Modificació del Pla General d'Ordenació Urbana número 53, que consisteix en l'esmena d'una errada material del Pla General en l'assignació d'altures al carrer de Ramón Gallud, al tram comprés entre els carrers d'Orihuela i Sant Policarp, tramitada a instància del senyor Vicente Mojica Galindo, sota l'expedient número 57-U/97. Aquesta exposició pública es farà mitjançant un anunci en el Diari Oficial de la Generalitat Valenciana i en un diari local d'àmplia difusió per termini d'un mes, durant el qual podran presentar-se al·legacions, observacions i els documents que s'estimen pertinents.
  
Segon
  
Facultar l'alcalde president, o qui legalment el substituïsca o actue en nom d'aquest, tan àmpliament i suficientment com en dret siga necessari i escaiga per al compliment i efectivitat d'aquests acords.
Diari Oficial de la Generalitat Valenciana


Sumari del DOGV 3385, del 02-12-1998 (1998/9675)

Ressenya de l'Acord de 28 de maig de 1998, de la Comissió Territorial d'Urbanisme de València, referit a l'homologació del sòl apte per a urbanitzar residencial Cañapar i el pla parcial residencial sector A de Turís.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9675


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de l'Acord de 28 de maig de 1998, de la Comissió Territorial d'Urbanisme de València, referit a l'homologació del sòl apte per a urbanitzar residencial Cañapar i el pla parcial residencial sector A de Turís. [1998/L9675]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme de València, de 28 de maig de 1998 i publicada juntament amb les normes urbanístiques aprovades, en el Butlletí Oficial de la Província de València número 255, de 27 d'octubre de 1998.
  
- Exp. 940567. Turís. Homologació Cañapar i pla parcial residencial sector A.
  
Contra aquest acord, que no esgota la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació d'aquest anunci. Tot això sense perjudici d'interposar qualsevol altre recurs que es considere oportú.